CELEX: C2005/243/10
Language: et
Date: 2005-10-01 00:00:00
Title: Kohtuasi C-281/05: Eelotsusetaotlus, mille esitas Bundesgerichtshof 2. juuni 2005. aasta määrusega kohtuasjas Montex Holdings Ltd versus Diesel S.p.A.

1.10.2005   
            
            
               ET
            
            
               Euroopa Liidu Teataja
            
            
               C 243/7
            
         Eelotsusetaotlus, mille esitas Bundesgerichtshof 2. juuni 2005. aasta määrusega kohtuasjas Montex Holdings Ltd versus Diesel S.p.A.
   (Kohtuasi C-281/05)
   (2005/C 243/10)
   Kohtumenetluse keel: saksa
   Euroopa Ühenduste Kohus on saanud Bundesgerichtshof'i 2. juuni 2005. aasta määrusega esitatud eelotsusetaotluse kohtuasjas Montex Holdings Ltd. v. Diesel S.p.A., mis saabus kohtukantseleisse 13. juulil 2005.
   Bundesgerichtshof esitas Euroopa Kohtule nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (1) artikli 5 lõike 1 ja 3 ning EÜ artiklite 28-30 tõlgendamiseks järgmised küsimused:
   
               a)
            
            
               Kas registreeritud kaubamärk tagab selle omanikule õiguse keelata selle tähisega kaupade transiiti?
            
         
               b)
            
            
               Kui vastus esimesele küsimusele on jaatav, kas konkreetne hinnang sellele võib tuleneda asjaolust, et tähis ei ole sihtkohariigis kaitstud?
            
         
               c)
            
            
               Kui vastus esimesele küsimusele on jaatav — ning sõltumata vastusest teisele küsimusele — kas eristamise aluseks peaks olema see, kas ühe liikmesriigi jaoks määratud kaup pärineb teisest liikmesriigist, assotsieerunud riigist või kolmandast riigist? Kas seejuures on oluline asjaolu, kas kaup on päritoluriigis toodetud seaduslikult või rikkudes kaubamärgi omaniku selles riigis kehtivat õigust tähisele?
            
         
      (1)  EÜT 1989, L 40, lk 1.